
 12.12.2008
 BG
 Официален вестник на Европейския съюз
 L 334/58
 РЕГЛАМЕНТ (ЕО) No 1239/2008 НА КОМИСИЯТА
 от 10 декември 2008 година
 за отмяна на забраната за риболов на атлантическа треска в Категат от страна на съдове под флага на Швеция
 КОМИСИЯТА НА ЕВРОПЕЙСКИТЕ ОБЩНОСТИ,
 като взе предвид Договора за създаване на Европейската общност,
 като взе предвид Регламент (ЕО) No 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (1), и по-специално член 26, параграф 4 от него,
 като взе предвид Регламент (ЕИО) No 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството (2), и по-специално член 21, параграф 3 от него,
 като има предвид, че:
 (1)
 Регламент (ЕО) No 40/2008 на Съвета от 16 януари 2008 г. относно установяване на възможностите за риболов за 2008 г. и свързаните с тях условия на определени рибни запаси и групи от рибни запаси, приложими във водите на Общността и за корабите на Общността във води, които подлежат на ограничения на улова (3), определя квотите за 2008 г.
 (2)
 Съгласно член 21, параграф 2 от Регламент (ЕИО) No 2847/93 на 15 май 2008 г. Швеция уведоми Комисията, че установява забрана за риболова на атлантическа треска в Категат, считано от 19 май 2008 г.
 (3)
 Съгласно член 21, параграф 3 от Регламент (ЕИО) No 2847/93 и член 26, параграф 4 от Регламент (ЕО) No 2371/2002 на 19 юни 2008 г. Комисията прие Регламент (ЕО) No 585/2008 относно установяване на забрана за риболова на атлантическа треска във водите на пролива Категат от страна на съдове под флага на Швеция (4), считано от същата дата.
 (4)
 Съгласно информацията, предоставена на Комисията от шведските власти, все още съществуват количества атлантическа треска от шведската квота в Категат. Следователно риболовът на атлантическа треска в тези води от страна на съдове под флага на Швеция или регистрирани на нейна територия следва да бъде разрешен.
 (5)
 Настоящото разрешение следва да влезе в сила на 13 октомври 2008 г. с цел да се позволи улавянето на посочените количества атлантическа треска преди края на текущата година.
 (6)
 Регламент (ЕО) No 585/2008 на Комисията следва да се отмени, считано от 13 октомври 2008 г.,
 ПРИЕ НАСТОЯЩИЯ РЕГЛАМЕНТ:
 Член 1
 Отмяна
 Регламент (ЕО) No 585/2008 се отменя.
 Член 2
 Влизане в сила
 Настоящият регламент влиза в сила в деня след публикуването му в Официален вестник на Европейския съюз.
 Той се прилага от 13 октомври 2008 г.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 10 декември 2008 година.
 За Комисията
 Fokion FOTIADIS
 Генерален директор на Генерална дирекция „Морско дело и рибарство“
 (1) ОВ L 358, 31.12.2002 г., стр. 59.
 (2) ОВ L 261, 20.10.1993 г., стр. 1.
 (3) ОВ L 19, 23.1.2008 г., стp. 1.
 (4) ОВ L 162, 21.6.2008 г., стp. 9.
 ПРИЛОЖЕНИЕ
 No
 64 — Отмяна на забрана за риболов
 Държава-членка
 SWE
 Запас
 COD/03AS.
 Вид
